
Studieplaner EUX-gymnasiet
Formålet med studieplanen er, at sikre sammenhæng og kontinuitet i undervisningen, og studieplanen er udgangspunktet for lærerteamets fælles planlægning. Studieplanen skal indeholde en klar ansvarsfordeling mellem klassens lærere og sikre sammenhæng mellem enkeltfaglige og flerfaglige undervisningsforløb. Studieplanen skal omfatte alle klassens fag og deres samspil for derigennem at sikre progression og variation i brugen af forskellige arbejdsformer, herunder skriftligt arbejde og progression heri, virtuelle forløb, projektarbejde og andet.

	Termin
	Skoleåret 2025–2027 (1. år: 2025–2026 · 2. år: 2026–2027)

	Institution
	Niels Brock

	Uddannelse
	EUX Merkantil

	Fag og niveau
	Informatik B – 2-årigt forløb

	Underviser
	Camilla Munk Folden, Jim Charef, Steen Kriegel Pedersen

	Hold
	 N, O, P, Q, D, E, F 



[bookmark: Retur]Oversigt over undervisningsforløb – 1. og 2. år
	1. år – skoleåret 2025–2026 (60 moduler)

	Titel 1
	Intro til faget og teknologiforståelse
	2 moduler

	Titel 2
	AI & digital myndiggørelse
	8 moduler

	Titel 3
	Programmering
	10 moduler

	Titel 4
	Interaktionsdesign
	8 moduler

	Titel 5
	Data, databaser & IT-sikkerhed
	13 moduler

	Titel 6
	Digitaldag: It-arkitektur
	4 moduler

	Titel 7
	Systemudvikling & projektarbejde
	10 moduler

	Titel 8 
	Opsamling 
	5 moduler

	2. år – skoleåret 2026–2027 (60 moduler)

	Titel 1
	Velkommen til Digital Solutions ApS
	2 moduler

	Titel 2
	Innovation
	4 moduler

	Titel 3
	Kundeanalyse & problemafgrænsning
	4 moduler

	Titel 4
	Konstruktion af prototype
	5 moduler

	Titel 5
	Brugertest & iteration
	2 moduler

	Titel 6
	Digital dag: It i erhvervslivet
	3 moduler

	Titel 7
	Fremlæggelser – festival-appen
	2 moduler

	Titel 8
	It-sikkerhed & arkitektur
	4 moduler

	Titel 9
	Data & databaser
	6 moduler

	Titel 10
	Fremlæggelser – fitness-casen
	2 moduler

	Titel 11
	Programmering I
	4 moduler

	Titel 12
	Programmering II
	4 moduler

	Titel 13
	Fremlæggelser – café-casen
	2 moduler

	Titel 14
	Eksamensprojekt
	12 moduler

	Titel 15
	Prøveeksamen & eksamensworkshop
	5 moduler






1. år – skoleåret 2026–2027
Omfang: 7 forløb · 60 moduler á 100 minutter · 10 timers fordybelsestid.
	Forløb 1

	Intro til Informatik B & teknologiforståelse

	Forløbets indhold og fokus
	I dette introducerende forløb fik eleverne et overblik over faget Informatik B’s lektionsplan. Eleverne blev introduceret til begrebet Computational Thinking og forstod, hvordan man tog et problem fra den virkelige verden og omsatte det til algoritmer og data, så en maskine kunne forstå det. Eleverne blev sat ind i det narrativ, at de var tech-iværksættere, og tog stilling til denne rolle. 


	Faglige mål og kernestof
	Fagligt mål 1: It-systemers og menneskelig aktivitets gensidige påvirkning
· demonstrere viden om fagets identitet og metoder.

Fagligt mål 4: It i erhvervslivet
· It-strategi.



	Anvendt materiale

	Erhversinformatik til EUD/EUX Kap. 3.1.1 - Computational Thinking 

Forløbets samlede undervisningstid: 2 moduler á 100 minutter
Fordybelsestid: 0 timer.



	Arbejdsformer
	· Klasseundervisning
· Gruppearbejde
· Logbogsskrivning.







	Forløb 2

	AI & digital myndiggørelse

	Forløbets indhold og fokus
	I dette forløb blev eleverne introduceret til Kunstig Intelligens (AI), samt hvad der fulgte med i forhold til etisk brug og retningslinjer for AI. Eleverne skulle reflektere over, hvor bæredygtigt AI var, og hvordan det påvirkede det digitale samfund i praksis. Eleverne blev bedre til at forstå, hvordan man i den forbindelse begik sig på nettet, og hvad det betød at være digital, ved at tale om de digitale platforme, som danskere brugte i samfundet, samt hvilke platforme der blev brugt i andre lande. 

	Faglige mål og kernestof
	
Fagligt mål 2: It-systemers og menneskelig aktivitets gensidige påvirkning
· It-systemer og brugeres gensidige påvirkning og konsekvens i forhold til kommunikation, effektivisering, købsadfærd og etik.

Fagligt mål 3: IT-sikkerhed, netværk og akitektur
· Beskyttelse af egen digital identitet og egne data på internettet samt redegøre for tekniske og menneskelige aspekter af it-sikkerhed.

EUX-krav:
· Formidle betydningen og vigtigheden af at kunne anvende digitale platforme som E-boks, Min sundhed, Borger.dk samt andre nyttige digitale ressourcer, til at have kontrol over vigtige informationer og dokumenter.
· I samarbejde med andre, diskutere og beskrive grundlæggende retningslinjer for færdsel på nettet, herunder digitale krænkelser, anvendelse af sociale medier og datasikkerhed.
· Anvende eksisterende analoge og digitale faglige dokumentationer i en erhvervsrelevant arbejdsproces.
· Digitalt dokumentere og formidle egne arbejdsprocesser, metoder og resultater.
· Udvælge og anvende forskellige former for faglig dokumentation i relation til en erhvervsrelevant opgave.
· Anvende innovative metoder i løsning af en erhvervsrelevant opgave.


	Anvendt materiale

	Erhvervsinformatik til EUD/EUX, Kap. 1.2 - Den digitale udvikling
Informatik B til EUX Merkantil, Kap. 1.1.1 - IT som værdiskaber  
Informatik B til EUX Merkantil, Kap. 1.1.2 - IT som værdiskaber
EMU - Om at efterlade sig spor på nettet
Politiken, Podcast - 12. oktober: Sofies video-mareridt   
DR1, Dokumentar "Alene på Nette", episode 1
Aalborg Universitet: Lav gode prompts
Tjekdet.dk: Essay: En fremtid med kunstig intelligens?


Forløbets samlede undervisningstid: 8 moduler á 100 minutter
Fordybelsestid: 0 timer.



	Arbejdsformer
	· Klasseundervisning
· Gruppearbejde
· Skriftligt arbejde
· Logbogsskrivning
· Individuelt arbejde




	Forløb 3

	Programmering

	Forløbets indhold og fokus
	Eleverne arbejdede i dette forløb med programmering i App Lab med udgangspunkt i en fælles app: en faktura-app. Der var fokus på programmeringsforståelse og algoritmisk tænkning, hvor eleverne arbejdede med centrale programmeringsbegreber såsom variabler, sekvenser, forgreninger, betingelser, datatyper, løkker, funktioner og kommentarer. Eleverne udviklede appen gennem løbende vejledning og afprøvning af funktioner.


	Faglige mål og kernestof
	Fagligt mål 1: Konstruktion af it-system som løsning til en problemstilling

Fagligt mål 2: It-systemers og menneskelig aktivitets gensidige påvirkning
· Modellering som middel til at forstå et problemområde.
· Brugsmønstre til afdækning af brugertypers krav til et it-system.
· Arbejdsformer i udviklingsarbejdet.
· Brugertest til kvalitetssikring af et it-system i forhold til brugertypers krav.

Fagligt mål 6: Programmering
· Funktioner.
· Variable, sekvenser, løkker og forgreninger.

EUX-krav:
· Digitalt dokumentere og formidle egne arbejdsprocesser, metoder og resultater.
· Beskrive alternative værktøjer, faglige metoder, materialer m.v. ifb faglige opgaver.
· Udvælge og anvende forskellige former for faglig dokumentation i relation til en erhvervsrelevant opgave.
· Give og modtage faglig feedback på arbejdsprocesser, metoder og resultater.
· Forstå og anvende faglige udtryk og begreber.



	Anvendt materiale

	App-lab, som programmeringsplatform 
Erhvervsinformatik til EUD/EUX - Kap. 5 - Programmering 

Forløbets samlede undervisningstid: 10 moduler á 100 minutter
Fordybelsestid: 2 timer.



	Arbejdsformer
	· Klasseundervisning
· Gruppearbejde
· Skriftligt arbejde
· Logbogsskrivning
· Arbejde i fagsystemer (Applab)
· Skriftlig aflevering



	Forløb 4

	Interaktionsdesign

	Forløbets indhold og fokus
	Eleverne arbejdede i dette forløb med at udvikle deres egen hjemmeside med fokus på design og brugervenlighed. Forløbet startede med, at eleverne tog udgangspunkt i en fælles hjemmeside for at arbejde med og diskutere godt og dårligt design. Herefter lærte de at anvende designprincipper i praksis på deres egen brugergrænseflade. Eleverne arbejdede desuden med målgruppeforståelse og implementering af brugervenlighed i deres hjemmeside.

	Faglige mål og kernestof
	Fagligt mål 2: It-systemers og menneskelig aktivitets gensidige påvirkning
· Brugsmønstre til afdækning af brugertypers krav til et it-system.
· Brugertest til kvalitetssikring af et it-system i forhold til brugertypers krav.

Fagligt mål 4: It i erhvervslivet
· It-projektstyring.

Fagligt mål 7: Interaktionsdesign
· Design af en brugergrænseflade og den tilhørende interaktion.
· Principper for interaktionsdesign.

EUX-krav:
· Digitalt dokumentere og formidle egne arbejdsprocesser, metoder og resultater.
· Beskrive alternative værktøjer, faglige metoder, materialer m.v. ifb faglige opgaver.
· Udvælge og anvende forskellige former for faglig dokumentation i relation til en erhvervsrelevant opgave.
· Give og modtage faglig feedback på arbejdsprocesser, metoder og resultater.
· Forstå og anvende faglige udtryk og begreber.



	Anvendt materiale

	Informatik B til EUX Merkantil, Kap. 4.2 - Brugergrænseflader
Informatik B til EUX Merkantil, Kap. 4.3 - Brugervenlighed
Informatik B til EUX Merkantil, Kap. 4.4 - Design
Informatik B til EUX Merkantil, Kap. 5.3 - Tænke-høj-test
Niels Gamborg - Gestaltlovene 
Hjemmeside, Toronto Cupcake

Forløbets samlede undervisningstid: 8 moduler á 100 minutter
Fordybelsestid: 2 timer.



	Arbejdsformer
	· Klasseundervisning
· Gruppearbejde
· Skriftligt arbejde
· Logbogsskrivning
· Arbejde i fagsystemer (Canva)
· Skriftlig gruppeaflevering 
· Fremlæggelser
· Logbogsskrivning






	Forløb 5

	Data, databaser & IT-sikkerhed

	Forløbets indhold og fokus
	Eleverne arbejdede i dette forløb med flade- og relationsdatabaser, databaseforespørgsler og it-sikkerhed i en virksomheds- og samfundsmæssig kontekst. I forhold til databaser var der fokus på centrale begreber såsom nøglefelter, primær- og fremmednøgler, forespørgsler og datatyper. I den forbindelse arbejdede eleverne også med ERP-systemer og deres anvendelse i virksomheder.
Eleverne arbejdede desuden med centrale begreber inden for it-sikkerhed, herunder logisk og fysisk sikkerhed, data- og kommunikationssikkerhed, samt fik kendskab til aktuelle trusler som phishing og virus.  Derudover arbejdede eleverne med Big Data, herunder de 5 V’er, samt Google Trends og hvordan data kan skabe værdi i virksomheder.


	Faglige mål og kernestof
	Fagligt mål 3: It-sikkerhed, netværk og arkitektur
· Internettets teknologi og sikre kommunikationsformer

Fagligt mål 4: It i erhvervslivet
· It-strategi.
· Standardsystemer og forretningssystemer herunder ERP, CRM og CMS.

Fagligt mål 5: Repræsentation og manipulation af data
· Abstraktion og strukturering, begrebs- og datamodeller.
· Data og datatypers repræsentation og manipulation.
· E/R-modeller.
· Relationelle databaser og databaseforespørgsler.

EUX-krav:
· Digitalt dokumentere og formidle egne arbejdsprocesser, metoder og resultater.
· Beskrive alternative værktøjer, faglige metoder, materialer m.v. ifb faglige opgaver.
· Udvælge og anvende forskellige former for faglig dokumentation i relation til en erhvervsrelevant opgave.
· Give og modtage faglig feedback på arbejdsprocesser, metoder og resultater.
Forstå og anvende faglige udtryk og begreber.

	Anvendt materiale

	Artikel: Hvad truer din virksomhed?
Informatik B til EUX Merkantil, kap. 3.1 IT-sikkerhed og 3.2 Lovgivning på IT-området
Informatik B til EUX Merkantil, Kap. 3.3 - IT-systemers arkitektur 
Videoer: Hjælpevideoer til brugen af DB Browser for SQLite
Video: Foreign key
Brug af W3School for hjælp til SQL
Erhvervsinformatik til EUD/EUX, kap. 7. Data
Erhvervsinformatik til EUD/EUX, kap. 6.1 - Virksomhedens IT-system
Erhvervsinformatik til EUD/EUX, kap. 8 – Databaser

Forløbets samlede undervisningstid: 13 moduler á 100 minutter
Fordybelsestid: 2 timer.



	Arbejdsformer
	· Klasseundervisning
· Gruppearbejde
· Individuelt arbejde. 
· Arbejde i fagsystemer (DB Browser)
· Logbogsskrivning.
· Skriftlig aflevering.





	Forløb 6

	Digitaldag: It-arkitektur

	Forløbets indhold og fokus
	Eleverne arbejdede med klient-server arkitekturen og trelagsarkitektur i IT-systemer gennem videoer og læsning. De fik indsigt i, hvordan klienter (fx apps eller browsere) kommunikerer med en server, og hvordan funktioner og data kan fordeles i et system. Derudover arbejdede eleverne også med trelagsarkitektur, herunder præsentationslag, logiklag og datalag. Som en del af arbejdet beskrev og illustrerede eleverne, hvordan denne arkitektur kan anvendes i deres egen app, som de har arbejdet med i et tidligere forløb. Forløbet blev afsluttet med en fælles opsamling på de centrale begreber i klassen.


	Faglige mål og kernestof
	Fagligt mål 3: It-sikkerhed, netværk og arkitektur
· Client-server arkitektur.
· Trelagsarkitektur.



	Anvendt materiale

	Informatik B til EUX Merkantil, kap. 3.3 IT-systemers arkitektur
PDF: Klient-server og tre-lags-arkitekturen, version 1.0
Video: What is the Client Server Model?
Video: System Design: What is 3 tier architecture?

Forløbets samlede undervisningstid: 4 moduler á 100 minutter
Fordybelsestid: 0 timer.



	Arbejdsformer
	· Individuelt arbejde
· Asynkron
· Digital undervisning
· Logbogsskrivning.





	Forløb 7

	Systemudvikling og projekt

	Forløbets indhold og fokus
	I dette modul arbejdede eleverne med at forstå forskellige udviklingsmodeller såsom Vandfaldsmodellen, FAKIR, prototyping og Scrum, samt hvordan modellerne blev anvendt i praksis. Eleverne lærte forskellen mellem agile og ikke-agile modeller. Modellerne blev introduceret løbende gennem de forskellige forløb i studieåret.

Derudover arbejdede eleverne med et miniprojekt, hvor de skulle udvikle en app baseret på en problemstilling ved hjælp af prototypingmetoden, hvor de arbejdede med problemstilling, målgruppebeskrivelse, mockups, prototyper og brugertest. Projektet blev afsluttet med en aflevering og fremlæggelse af deres løsning.

	Faglige mål og kernestof
	Fagligt mål 1: Konstruktion af it-system som løsning til en problemstilling

Fagligt mål 2: It-systemers og menneskelig aktivitets gensidige påvirkning
· Modellering som middel til at forstå et problemområde.
· Brugsmønstre til afdækning af brugertypers krav til et it-system.
· Brugertest til kvalitetssikring af et it-system i forhold til brugertypers krav.

Fagligt mål 6: Programmering
· Funktioner
· Variable, sekvenser, løkker og forgreninger.

Fagligt mål 7: Interaktionsdesign
· Prototyper til i samarbejde med brugeren at udvikle it-systemets interaktionsdesign i en brancherelevant kontekst.
· Modellering af interaktion mellem it-systemet og omgivelserne.



	Anvendt materiale

	Informatik B til EUX Merkantil, kap. 4 Design (ekskl. kap. 4.5)
Informatik B til EUX Merkantil, kap. 5 Test og igangsætning
Informatik B til EUX Merkantil, kap. 6 Programmering
Informatik B til EUX Merkantil, kap. 4 - Interaktionsdesign (eksl. 4.5)

Forløbets samlede undervisningstid: 10 moduler á 100 minutter
Fordybelsestid: 4 timer.



	Arbejdsformer
	· Klasseundervisning
· Gruppearbejde
· Logbogsskrivning.
· Gruppeprojekt
· Gruppeaflevering 






Progression fra 1. til 2. år
På 1. år blev fagets grundbegreber introduceret i emneopdelte forløb. På 2. år genbesøges og uddybes de samme områder, men nu organiseret omkring fire kundecases i rammefortællingen om konsulenthuset Digital Solutions ApS. Eleverne bevæger sig fra at kende begreberne til selv at anvende, begrunde og vurdere dem i en kundeopgave – og til sidst i et selvstændigt eksamensprojekt. Tabellen viser, hvor hvert forløb fra 1. år videreføres.
	1. år
	Videreføres på 2. år i forløb
	Progression

	1. Intro til faget og teknologiforståelse
	1 Velkommen til Digital Solutions ApS · 11 Programmering I
	Fra rollen som tech-iværksætter til konsulent med rigtige kunder. Computational thinking bliver et værktøj til at designe algoritmer.

	2. AI & digital myndiggørelse
	2 Innovation · 8 It-sikkerhed & arkitektur
	AI bliver analyseobjekt for innovationsteori. Beskyttelse af egen digital identitet udvides til virksomhedens datasikkerhed og GDPR.

	3. Programmering
	11 Programmering I · 12 Programmering II
	Fra fælles, guidet faktura-app til egen app for en kunde med funktioner, inputvalidering, sikker programmering og fejlfinding.

	4. Interaktionsdesign
	4 Konstruktion af prototype · 5 Brugertest & iteration
	Fra designprincipper på en hjemmeside til designvalg begrundet i persona, use case, krav og brand. Nyt: Normans principper og systematisk test og iteration.

	5. Data, databaser & it-sikkerhed
	6 It i erhvervslivet · 8 It-sikkerhed & arkitektur · 9 Data & databaser
	Fra grundbegreber og enkle forespørgsler til egen datamodel, JOIN, aggregering og datamanipulation. Nyt: CIA-modellen, it-sikkerhedspolitik og beredskabsplan.

	6. Digitaldag: It-arkitektur
	8 It-sikkerhed & arkitektur
	Fra asynkron teori til anvendelse på kundens system og egen app, koblet til it-sikkerhed.

	7. Systemudvikling & projekt
	3–7 Festivalprojektet · 14 Eksamensprojekt
	Fra lærerstyret miniprojekt til årsprojekt og derefter selvstændigt eksamensprojekt, hvor eleven selv vælger og begrunder model og metoder.







Progression i arbejdsformer og skriftlighed
	Område
	1. år
	2. år

	Skriftlighed
	Logbogsskrivning og individuelle afleveringer (fx faktura-app og database).
	Logbog med fast struktur (problem, valg, produkt, test, refleksion) som råmateriale til eksamensprojektet. Kundenotat, kravspecifikation, it-sikkerhedspolitik og projektrapport på maks. 5 sider pr. elev.

	Mundtlighed
	Klassediskussioner og fremlæggelser af gruppeprodukter.
	Tre fremlæggelser for kunden med stigende tekniske krav, tre prøvetræk og en fuld prøveeksamen.

	Selvstændighed
	Fælles cases og løbende vejledning.
	Fra kundecases med fast ramme til eksamensprojekt med selvvalgt kunde og selvvalgt systemudviklingsmodel.

	Projektarbejde
	Miniprojekt på 10 moduler.
	Festivalprojekt over fem forløb (20 moduler) og eksamensprojekt på 12 moduler.

	Fordybelsestid
	10 timer i alt.
	35 timer i alt (forløb 7, 9, 10, 13 og 14).

	Digitale og virtuelle forløb
	Asynkron digitaldag om it-arkitektur.
	Asynkron digitaldag om It i erhvervslivet.




2. år – skoleåret 2026–2027
Eleverne er ansat i konsulenthuset Digital Solutions ApS. Årets fire kundeopgaver er fagets fire cases: rejsebureauet (forløb 2), Grænse Festival (forløb 3–7), fitnesscentret (forløb 8–10) og caféen (forløb 11–13). I forløb 14–15 finder eleverne selv deres femte kunde: eksamensprojektet. De 14 eksamensspørgsmål fra 2025 er indarbejdet løbende som delspørgsmål og fulde træk, og efter forløb 7, 10 og 13 gennemføres et prøvetræk.
Omfang: 15 forløb · 60 moduler á 100 minutter · 3timers fordybelsestid.
	Forløb 1
	Velkommen til Digital Solutions ApS

	Forløbets indhold og fokus
	Forløbet åbner 2. år og sætter rammen for hele året. Eleverne ansættes i det fiktive konsulenthus Digital Solutions ApS og præsenteres for årets fire kunder: et rejsebureau, Grænse Festival, et fitnesscenter og en café. Til sidst i året finder eleverne selv deres femte kunde, som bliver eksamensprojektet.
Eleverne analyserer kendte apps (bl.a. MobilePay) ud fra it-systemets tre dele – data, logik og brugerflade – og diskuterer data som værdi, adfærdsændring og forretningsmodeller. Fagets otte faglige mål og eksamensformens to dele gennemgås, og eleverne undersøger to anonymiserede eksamensprojekter fra tidligere år, hvor de finder de faglige mål med farvekoder. Logbogen i MitNB oprettes med årets faste struktur: problem, valg, produkt, test, refleksion.

	Faglige mål og kernestof
	Faglige mål: 1, 2 og 8
Kernestof:
· Fagets identitet og metoder.
· Eksempler på brancherelevante innovative it-systemer.
· It-systemers og brugeres gensidige påvirkning.
EUX-krav:
· Forstå og anvende faglige udtryk og begreber.

	Anvendt materiale
	Informatik B til EUX Merkantil, kap. 1.1 – IT som værdiskaber
Digital Solutions ApS – rammefortælling (PowerPoint)
To anonymiserede eksamensprojekter fra tidligere år
Arbejdsark: Dekonstruér en app
Forløbets samlede undervisningstid: 2 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Gruppearbejde
· Logbogsskrivning (fast struktur)
· Exit-ticket

	Progression fra 1. år
	Bygger videre på 1. års forløb 1, hvor eleverne mødte fagets identitet, computational thinking og rollen som tech-iværksættere. På 2. år skifter rollen fra iværksætter til konsulent med rigtige kunder, og eleverne starter med at genkalde, hvad de kan fra 1. år (logbogsindlæg 1).




	Forløb 2
	Innovation

	Forløbets indhold og fokus
	Rejsebureauet vil opfattes som innovativt og har fået bygget en AI, der anbefaler rejser ud fra kundernes tidligere køb. Spørgsmålet til Digital Solutions ApS er: er det egentlig innovativt? Eleverne giver først et ubegrundet bud i hverdagssprog, som gemmes og sammenlignes med deres faglige svar sidst i forløbet.
Eleverne arbejder med innovationsbegrebet (ny, nyttig og relevant), radikal og inkrementel innovation, 4P-modellen (produkt, proces, position og paradigme), de syv digitale arketyper, brugerdreven innovation (brugercentreret og brugerinvolverende) samt forretningsmodeller med Business Model Canvas. Forløbet afsluttes med et kundenotat til rejsebureauet med en begrundet innovationsvurdering og mindst to forslag til, hvordan løsningen kan blive mere innovativ.
Eksamenstræning: eksamensspørgsmål 5, delspørgsmål 1–2 (skriftligt med kammeratretning) og eksamensspørgsmål 13, delspørgsmål 1 (mundtligt i grupper).

	Faglige mål og kernestof
	Faglige mål: 2 og 8
Kernestof:
· Eksempler på og kategorisering af brancherelevante, innovative it-systemer.
· It-systemers og brugeres gensidige påvirkning i forhold til kommunikation, effektivisering og købsadfærd.
EUX-krav:
· Udvælge og anvende forskellige former for faglig dokumentation i relation til en erhvervsrelevant opgave.
· Forstå og anvende faglige udtryk og begreber.
· Anvende innovative metoder i løsning af en erhvervsrelevant opgave.

	Anvendt materiale
	Informatik B til EUX Merkantil, kap. 2.1–2.5 (4P-modellen, radikal og inkrementel innovation, innovation i digitale virksomheder, brugerdreven innovation, gør dit it-projekt innovativt) 
LEGO Ideas (ideas.lego.com)
Kundebrief fra rejsebureauet med skærmbilleder af AI-løsningen
Forløbets samlede undervisningstid: 4 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Gruppearbejde (gruppepuslespil om digitale arketyper)
· Skriftligt arbejde (kundenotat)
· Fremlæggelser
· Kammeratretning
· Logbogsskrivning

	Progression fra 1. år
	På 1. år (forløb 2) arbejdede eleverne med AI, etik og digital myndiggørelse. AI gentages ikke som pensum, men bliver nu det analyseobjekt, eleverne vurderer med innovationsteori. Eleverne går dermed fra at bruge og reflektere over AI til at vurdere AI som forretningsmæssig innovation.




	Forløb 3
	Kundeanalyse & problemafgrænsning

	Forløbets indhold og fokus
	Grænse Festival ønsker en gæste-app, og festivalprojektet er årets store projekt fra forløb 3 til 7. I dette forløb afdækkes problemet, brugerne og kravene – der bygges endnu ikke. Eleverne tager udgangspunkt i kundens brief med målte tal og gæstecitater og skelner mellem problem og løsning ved hjælp af hvorfor-stigen.
Eleverne udarbejder interessentanalyse og problemformulering, sammenligner vandfaldsmodellen og prototyping og begrunder valget af prototyping i projektet. Herefter udarbejder de personaer, en brugerrejse med prioriterede smertepunkter, use cases med egen persona som aktør (skrevet og tegnet) og en prioriteret kravspecifikation med funktionelle og ikke-funktionelle krav efter skal, bør og kan.
Eksamenstræning: formuleringstræning i »redegør«, mundtlig forklaring af diagrammer for en ikke-teknisk modtager og en skriftlig træningsopgave om kravkonkretisering.

	Faglige mål og kernestof
	Faglige mål: 1 og 2
Kernestof:
· Modellering som middel til at forstå et problemområde.
· Brugsmønstre til afdækning af brugertypers krav til et it-system (use cases).
· Arbejdsformer i udviklingsarbejdet.
EUX-krav:
· Digitalt dokumentere og formidle egne arbejdsprocesser, metoder og resultater.
· Beskrive alternative værktøjer, faglige metoder, materialer m.v. ifb. faglige opgaver.

	Anvendt materiale
	Informatik B til EUX Merkantil, kap. 4 – Design
Informatik B til Merkantil EUX, kap. 4.1 - Systemudviklingsmodeller
Erhvervsinformatik til EUD/EUX, kap. 4.3 – genopfriskning af persona og kravspecifikation fra 1. år 
Kundebrief og brandfiler fra Grænse Festival
Forløbets samlede undervisningstid: 4 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Gruppearbejde
· Skriftligt arbejde (problemformulering og kravspecifikation)
· Gensidig validering mellem grupper
· Logbogsskrivning

	Progression fra 1. år
	På 1. år (forløb 7) blev systemudviklingsmodellerne introduceret, og eleverne brugte prototyping i et miniprojekt. På 2. år vælger og begrunder eleverne selv modellen, og analysearbejdet udvides med interessentanalyse, brugerrejse, use cases og en prioriteret kravspecifikation, der styrer hele det efterfølgende projekt.




	Forløb 4
	Konstruktion af prototype

	Forløbets indhold og fokus
	Prototypen til Grænse Festivals gæste-app konstrueres som skitser, wireframes og mockups – uden funktionalitet. Hvert modul åbner med projektmappen fra forløb 3, så persona, use case og kravspecifikation hele tiden styrer designvalgene.
Eleverne arbejder med fidelity-niveauer, brugervenlighed, FTF og KISS, de fire gestaltlove, Donald Normans seks designprincipper og festivalens visuelle identitet. De analyserer et bevidst dårligt design efter firetrinsmodellen beskriv, navngiv, konsekvens, forslag og afslutter med tre færdige wireframes, hvor hvert element forsvares med »baglænstesten«: det skal kunne knyttes til et krav, et use case-trin, personaen, en gestaltlov, et Norman-princip eller kundens brand. Forløbet er lektiefrit.

	Faglige mål og kernestof
	Faglige mål: 2 og 7
Kernestof:
· Design af en brugergrænseflade og den tilhørende interaktion.
· Principper for interaktionsdesign.
· Prototyper til i samarbejde med brugeren at udvikle it-systemets interaktionsdesign i en brancherelevant kontekst.
EUX-krav:
· Digitalt dokumentere og formidle egne arbejdsprocesser, metoder og resultater.
· Give og modtage faglig feedback på arbejdsprocesser, metoder og resultater.

	Anvendt materiale
	Informatik B til EUX Merkantil, kap. 4 – Design
Informatik B til Merkantil EUX, kap. 4.3 - Brugervenlighed
UX Design Systime, kap. 4.3 Donald Norman
Informatik, kap 3 - Metoder til design af brugerflader
Eksempel på analyse med Donald Normans principper - Zalando
Video: Don Norman on Design
Niels Gamborg – Gestaltlovene
Plakat over gestaltlovene, fidelity-oversigt, før- og efterskærm samt dårligt designet app-skærm med facit
Grænse Festivals brandfiler
Forløbets samlede undervisningstid: 6 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Gruppearbejde
· Skitsering på papir (crazy eights)
· Gensidig designanalyse mellem grupper
· Aflevering i Moodle
· Logbogsskrivning

	Progression fra 1. år
	På 1. år (forløb 4) designede eleverne en hjemmeside i Canva og mødte designprincipper og gestaltlove. På 2. år skal designvalg ikke kun følge principper, men begrundes i kundens krav, brugerens situation og brand. Normans designprincipper og en systematisk analysemodel for dårligt design er nyt stof.







	Forløb 5
	Brugertest & iteration

	Forløbets indhold og fokus
	Festival-appens prototype testes på rigtige brugere, og resultaterne omsættes til et redesign. Grupperne tester hinandens prototyper med faste roller som testleder, observatør og referent.
Eleverne arbejder med testtyper (tænke-højt-test, opgavebaseret test, observation, interview og spørgeskema), udarbejder testplan med testopgaver ud fra deres use cases, gennemfører testen, prioriterer fund som kritiske, alvorlige eller kosmetiske og gennemfører en dokumenteret iteration med før- og efterbilleder. Forløbet slutter med spørgsmålet om, hvordan man kan vide, at et redesign faktisk er bedre.
Eksamenstræning: fuldt træk af eksamensspørgsmål 10 samt delspørgsmål fra spørgsmål 6.

	Faglige mål og kernestof
	Faglige mål: 1, 2 og 7
Kernestof:
· Brugertest til kvalitetssikring af et it-system i forhold til brugertypers krav.
· Prototyper i samarbejde med brugeren.
EUX-krav:
· Digitalt dokumentere og formidle egne arbejdsprocesser, metoder og resultater.
· Give og modtage faglig feedback på arbejdsprocesser, metoder og resultater.

	Anvendt materiale
	Informatik B til EUX Merkantil, kap. 5 – Test og igangsætning
Informatik B til EUX Merkantil, kap. 5.3 – Tænke-højt-test
Skabelon til testplan og observationsark
Forløbets samlede undervisningstid: 4 moduler á 100 minutter
Fordybelsestid: 0 timer.

	Arbejdsformer
	· Gruppearbejde
· Brugertest med rollefordeling
· Skriftligt arbejde (testplan og redesign)
· Mundtlig eksamenstræning
· Struktureret feedback mellem grupper
· Logbogsskrivning

	Progression fra 1. år
	På 1. år mødte eleverne tænke-højt-testen i interaktionsdesign og brugertest i miniprojektet. På 2. år planlægges testen ud fra egne use cases, fundene prioriteres efter alvorlighed, og iterationen dokumenteres og begrundes, så eleverne kan henvise til egne erfaringer til eksamen.




	Forløb 6
	It i erhvervslivet (Digital dag)

	Forløbets indhold og fokus
	Forløbet afvikles som en digital undervisningsdag med webshoppen DitUr.dk som gennemgående case. DitUr.dk blev stiftet i 2014 af tvillingebrødrene Mikkel og Kasper Dissing fra Skive og er vokset fra et drengeværelse til eget domicil. Dagen starter med en fælles teorigennemgang på Teams om it-strategi og værdiskabelse, forretningsmodeller og Business Model Canvas samt ERP, CRM og CMS. Herefter arbejder eleverne selvstændigt med et opgaveark i tre moduler.
I modul 1 analyserer eleverne DitUr.dk's forretningsmodel ved hjælp af Business Model Canvas og arbejder med, hvordan de ni blokke hænger sammen. Eleverne introduceres desuden til business model innovation med eksempler som Netflix, Amazon og New York Times. I modul 2 arbejder eleverne med it's betydning for forretningen, herunder forskellen på it som støttefunktion og it som selve forretningen. Eleverne vurderer, hvor afhængig DitUr.dk er af it, med udgangspunkt i tre begivenheder: Facebook-annonceringen i 2014, betalingsindløseren Ewires betalingsstandsning og hjemmesidens nedbrud under udsendelsen af Løvens Hule. I modul 3 arbejder eleverne med de systemer, der ligger bag den daglige drift, herunder ERP-systemets fælles database, CRM og CMS, samt med it-projektstyring og hvorfor it-projekter oftest mislykkes på uklare mål, manglende inddragelse og for optimistiske tidsplaner. Dagen afsluttes med et fælles check-in, hvor eleverne fremlægger deres vigtigste fund og forslag til DitUr.dk.

	Faglige mål og kernestof
	Faglige mål: 2 og 4
Kernestof:
· It-strategi.
· Standardsystemer og forretningssystemer, herunder ERP, CRM og CMS.
· It-projektstyring.
· It-systemers og brugeres gensidige påvirkning i forhold til effektivisering og købsadfærd.
EUX-krav:
· Beskrive alternative værktøjer, faglige metoder, materialer m.v. ifb. faglige opgaver.
· Anvende eksisterende analoge og digitale faglige dokumentationer i en erhvervsrelevant arbejdsproces.

	Anvendt materiale
	Informatik B til EUX Merkantil, kap. 1.1 – IT som værdiskaber
Informatik B til EUX Merkantil, kap. 1.2 – IT i virksomheden
Erhvervsinformatik til EUD/EUX, kap. 6.1 – Virksomhedens it-system
Artikel om DitUr.dk fra ivaerksaetterhistorier.dk 
DitUr.dk(virksomhedens hjemmeside)
Informatik B til EUX Merkantil, Business Model Canvas
Forløbets samlede undervisningstid: 3 moduler á 100 minutter
Fordybelsestid: 0 timer.

	Arbejdsformer
	· Digital undervisning (Teams)
· Fælles teorigennemgang
· Individuelt arbejde eller gruppearbejde efter eget valg
· Fælles check-in
· Skriftlig aflevering på MitNB

	Progression fra 1. år
	På 1. år mødte eleverne it-strategi i introforløbet og ERP-systemer i forløb 5. På 2. år samles stoffet i ét forløb, hvor it-strategi, forretningssystemer og projektstyring anvendes på en kunde, eleverne allerede kender indgående.




	Forløb 7
	Fremlæggelser – festival-appen

	Forløbets indhold og fokus
	Festival-appen præsenteres for kunden: problem, målgruppe, designvalg, testresultater og iteration. Hver gruppe har 7 minutters fremlæggelse og 5 minutters spørgsmål, og feedback gives efter en skabelon med samme struktur som eksamens bedømmelseskriterier. Eleverne får eksplicit at vide, hvilke af de otte faglige mål de kom ind på.

	Faglige mål og kernestof
	Faglige mål: 1, 2 og 7
· Mundtlig formidling af et selvudviklet it-system.
· Dokumentation af proces og valg.
· Kobling af eget produkt til fagets begreber.
EUX-krav:
· Digitalt dokumentere og formidle egne arbejdsprocesser, metoder og resultater.
· Udvælge og anvende forskellige former for faglig dokumentation i relation til en erhvervsrelevant opgave.
· Give og modtage faglig feedback på arbejdsprocesser, metoder og resultater.

	Anvendt materiale
	Egen prototype, testdokumentation og logbog
Feedbackskabelon
Forløbets samlede undervisningstid: 2 moduler á 100 minutter
Fordybelsestid: 10 timer (Præsentation med dokumentation).

	Arbejdsformer
	· Fremlæggelser
· Struktureret feedback
· Prøvetræk under eksamenslignende forhold
· Skriftlig aflevering af dokumentation i Moodle

	Progression fra 1. år
	På 1. år afsluttede miniprojektet med aflevering og fremlæggelse. På 2. år er fremlæggelsen koblet direkte til eksamensformen og følges af det første prøvetræk.




	Forløb 8
	It-sikkerhed & arkitektur

	Forløbets indhold og fokus
	Fitnesscentret er blevet hacket: medlemsdata er lækket, og bookingsystemet har været nede i to døgn. Digital Solutions ApS skal finde ud af, hvad der skete, og hvordan det undgås fremover.
Eleverne rekonstruerer hændelsesforløbet og arbejder med CIA-modellen, trusselsbilledet (phishing, DDoS, malware, ransomware, social engineering og SQL-injection), logisk og fysisk sikkerhed, sikre kommunikationsformer (kryptering, HTTPS, VPN og tofaktorgodkendelse) samt GDPR. Klient-server-arkitektur og trelagsarkitektur anvendes på fitnesscentrets medlemssystem og på elevernes egen festival-app. Forløbet afsluttes med en it-sikkerhedspolitik og en beredskabsplan til fitnesscentret.

	Faglige mål og kernestof
	Fagligt mål: 3
Kernestof:
· Internettets teknologi og sikre kommunikationsformer.
· It-sikkerhedspolitik.
· Client-server-arkitektur.
· Trelagsarkitektur.
EUX-krav:
· I samarbejde med andre, diskutere og beskrive grundlæggende retningslinjer for færdsel på nettet, herunder digitale krænkelser, anvendelse af sociale medier og datasikkerhed.
· Anvende eksisterende analoge og digitale faglige dokumentationer i en erhvervsrelevant arbejdsproces.

	Anvendt materiale
	Informatik B til EUX Merkantil, kap. 3.1 IT-sikkerhed og 3.2 Lovgivning på IT-området
Informatik B til EUX Merkantil, kap. 3.3 – IT-systemers arkitektur
Sikkerdigital.dk: Hvad truer din virksomhed?
Sikkerdigital.dk: Vær beredt med en it-sikkerhedspolitik og beredskabsplan
W3Schools: SQL Injection
Washington University in St. Louis: The CIA Triad
PDF: Klient-server og tre-lags-arkitekturen, version 1.0
Video: What is the Client Server Model?
Video: System Design: What is 3 tier architecture?
Forløbets samlede undervisningstid: 4 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Gruppearbejde
· Skriftligt arbejde (it-sikkerhedspolitik og beredskabsplan)
· Mundtlig eksamenstræning
· Gensidig vurdering mellem grupper
· Logbogsskrivning

	Progression fra 1. år
	På 1. år arbejdede eleverne med beskyttelse af egen digital identitet (forløb 2), grundlæggende it-sikkerhed (forløb 5) og arkitektur på en asynkron digitaldag (forløb 6). På 2. år flyttes perspektivet fra den enkelte bruger til virksomheden, arkitekturen anvendes konkret på kundens system, og nyt stof som CIA-modellen, SQL-injection, it-sikkerhedspolitik og beredskabsplan kommer til.





	Forløb 9
	Data & databaser

	Forløbets indhold og fokus
	Fitnesscentret ønsker et nyt medlemssystem, der kan håndtere medlemmer, hold, bookinger og betalinger – og som er bygget rigtigt fra bunden denne gang.
Eleverne strukturerer data fra et rodet regneark og arbejder med abstraktion, entiteter, attributter, datatyper og redundans. De udarbejder et E/R-diagram med primær- og fremmednøgler og relationsgrader (herunder opløsning af mange-til-mange), opretter databasen i DB Browser for SQLite og skriver SQL-forespørgsler med SELECT, WHERE, ORDER BY, INSERT, UPDATE, DELETE, JOIN og aggregering med COUNT og SUM. Forløbet afsluttes med, hvordan et ERP-system bruger databasen til lagerstyring og ordrehåndtering.
Eksamenstræning: fulde træk af eksamensspørgsmål 1, 8 og 11.

	Faglige mål og kernestof
	Faglige mål: 4 og 5
Kernestof:
· Abstraktion og strukturering, begrebs- og datamodeller.
· Data og datatypers repræsentation og manipulation.
· E/R-modeller.
· Relationelle databaser og databaseforespørgsler.
· Standardsystemer og forretningssystemer, herunder ERP.
EUX-krav:
· Digitalt dokumentere og formidle egne arbejdsprocesser, metoder og resultater.
· Forstå og anvende faglige udtryk og begreber.

	Anvendt materiale
	Informatik B til EUX Merkantil, kap. 7 – Databaser (ekskl. 7.6)
Erhvervsinformatik til EUD/EUX, kap. 8 – Databaser (repetition fra 1. år)
DB Browser for SQLite
Videoer: Hjælpevideoer til brugen af DB Browser for SQLite
Video: Foreign key
W3Schools: SQL
Forløbets samlede undervisningstid: 6 moduler á 100 minutter
Fordybelsestid: 0 

	Arbejdsformer
	· Klasseundervisning
· Individuelt arbejde
· Arbejde i fagsystemer (DB Browser for SQLite)
· Individuel skriftlig aflevering
· Mundtlig eksamenstræning
· Logbogsskrivning

	Progression fra 1. år
	På 1. år (forløb 5) mødte eleverne flade- og relationsdatabaser, nøglefelter og enkle forespørgsler. På 2. år designer eleverne selv datamodellen fra bunden og udvider med relationsgrader, redundans, JOIN, aggregering og datamanipulation (INSERT, UPDATE, DELETE).




	Forløb 10
	Fremlæggelser – fitness-casen

	Forløbets indhold og fokus
	Grupperne præsenterer fitnesscentrets medlemssystem for kunden: datamodel, database, arkitektur og it-sikkerhedspolitik. Særligt fokus er på at forklare teknik for en modtager uden it-uddannelse – at forklare frem for at beskrive.

	Faglige mål og kernestof
	Faglige mål: 3, 4 og 5
· Mundtlig formidling af teknisk indhold.
· Begrundelse af sikkerhedsmæssige valg i en it-løsning.
EUX-krav:
· Udvælge og anvende forskellige former for faglig dokumentation i relation til en erhvervsrelevant opgave.
· Give og modtage faglig feedback på arbejdsprocesser, metoder og resultater.

	Anvendt materiale
	Egne produkter fra forløb 8 og 9
Feedbackskabelon
Forløbets samlede undervisningstid: 2 moduler á 100 minutter
Fordybelsestid: 5 timer (fremlæggelse med dokumentation).

	Arbejdsformer
	· Fremlæggelser
· Prøvetræk under eksamenslignende forhold
· Selvevaluering
· Logbogsskrivning

	Progression fra 1. år
	Fremlæggelsen er mere teknisk end i forløb 7, og prøvetrækket foregår nu med den rigtige forberedelsestid på 60 minutter. Eleverne evaluerer selv, hvilke spørgsmål de er mindst sikre på.




	Forløb 11
	Programmering I

	Forløbets indhold og fokus
	Caféen ønsker en loyalitetsapp, hvor kunderne optjener point ved køb og kan indløse dem til gratis kaffe. Eleverne starter med computational thinking – nedbrydning, mønstergenkendelse, abstraktion og algoritmer – og beskriver caféens pointoptjening i pseudokode og flowdiagram.
Herefter bygges appen i App Lab med skærme, elementer og hændelser (onEvent), variable og datatyper, sekvens som kontrolstruktur og funktioner med parametre og returværdier. Appen deles via kortlink med skærmbilleder som reserve, som det gøres til eksamen.

	Faglige mål og kernestof
	Faglige mål: 1 og 6
Kernestof:
· Variable og sekvenser.
· Funktioner.
· Abstraktion og strukturering.
EUX-krav:
· Digitalt dokumentere og formidle egne arbejdsprocesser, metoder og resultater.
· Forstå og anvende faglige udtryk og begreber.

	Anvendt materiale
	Informatik B til EUX Merkantil, kap. 6 – Programmering
App Lab (code.org)
Teknologiundervisning.dk: Funktion og Variabel
Video: Exact Instructions Challenge
Video: How to create an app using lists and random number generators
Forløbets samlede undervisningstid: 4 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Pararbejde og gruppearbejde
· Arbejde i fagsystemer (App Lab)
· Kodegennemgang i par
· Mundtlig eksamenstræning
· Logbogsskrivning

	Progression fra 1. år
	På 1. år (forløb 3) byggede eleverne en fælles faktura-app i App Lab med løbende vejledning og mødte de centrale programmeringsbegreber. På 2. år genopfriskes begreberne hurtigt, men eleverne bygger nu en løsning til en kunde, arbejder mere med funktioner med parametre og returværdier og træner at forklare kode med eksamensspørgsmålenes terminologi.





	Forløb 12
	Programmering II

	Forløbets indhold og fokus
	Caféen ønsker online bestilling: kunderne skal kunne sammensætte en ordre, og systemet skal validere input og beregne totalen. Eleverne arbejder med forgreninger (if, else if og else, sammensatte betingelser), løkker (for og while), lister og arrays samt de tre kontrolstrukturer samlet.
Sikker programmering er et gennemgående tema: hvorfor input aldrig må stoles på, hvordan validering forebygger fejl og misbrug, og sammenhængen med SQL-injection fra forløb 8. Eleverne arbejder med fejlfinding og debugging i egen og andres kode og kobler til sidst brugerflade, logik og data til trelagsarkitekturen fra forløb 8.
Eksamenstræning: fulde træk af eksamensspørgsmål 4, 12 og 13.

	Faglige mål og kernestof
	Faglige mål: 1 og 6
Kernestof:
· Løkker og forgreninger.
· Funktioner, variable og sekvenser.
· Sikker håndtering af brugerinput.
EUX-krav:
· Digitalt dokumentere og formidle egne arbejdsprocesser, metoder og resultater.
· Forstå og anvende faglige udtryk og begreber.

	Anvendt materiale
	Informatik B til EUX Merkantil, kap. 6 – Programmering
App Lab (code.org)
Teknologiundervisning.dk: Forgrening og Løkker
Video: How to create an app using random number generators and if statements
Forløbets samlede undervisningstid: 4 moduler á 100 minutter
Fordybelsestid: 0 timer.

	Arbejdsformer
	· Klasseundervisning
· Gruppearbejde
· Arbejde i fagsystemer (App Lab)
· Fejlfinding og kodegennemgang på tværs af grupper
· Mundtlig eksamenstræning
· Logbogsskrivning

	Progression fra 1. år
	Løkker og forgreninger kendes fra 1. år. Progressionen ligger i inputvalidering, sikker programmering, systematisk fejlfinding og kobling af programmering til sikkerhed, arkitektur og innovation – den type sammenhæng på tværs, eksaminationen belønner.





	Forløb 13
	Fremlæggelser – café-casen

	Forløbets indhold og fokus
	Grupperne demonstrerer café-appen live via kortlink og forklarer koden: hvilke variable, funktioner og kontrolstrukturer bruges hvor, og hvorfor? Eleven skal pege i koden undervejs og kunne håndtere tekniske problemer via skærmbilleder, som til eksamen.
Herefter gennemføres prøvetræk 3 blandt eksamensspørgsmål 4, 7, 12 og 13 samt frit gentræk blandt de øvrige ti. Nu er alle 14 spørgsmål trænet fuldt ud mindst én gang. Eleverne scorer sig selv på alle 14 spørgsmål, og de to laveste bliver til en personlig handleplan frem mod forløb 15.

	Faglige mål og kernestof
	Faglige mål: 1, 6 og 7
· Formidling af programmering for en modtager uden programmeringskendskab.
· Fuld eksamenstræning.
EUX-krav:
· Give og modtage faglig feedback på arbejdsprocesser, metoder og resultater.

	Anvendt materiale
	Egne apps fra forløb 11 og 12
Feedbackskabelon og selvevalueringsark
Forløbets samlede undervisningstid: 2 moduler á 100 minutter
Fordybelsestid: 5 timer (fremlæggelse med dokumentation).

	Arbejdsformer
	· Fremlæggelser med live demonstration
· Selvevaluering 

	Progression fra 1. år
	Tredje fremlæggelse i året med stigende krav: fra designvalg (forløb 7) over teknisk forklaring (forløb 10) til live demonstration og forklaring af egen kode.




	Forløb 14
	Eksamensprojekt

	Forløbets indhold og fokus
	Eleverne finder selv deres kunde og udvikler selvstændigt et it-system som løsning på en afgrænset problemstilling. Projektet danner grundlag for årskarakteren og for eksaminationens del 1. Formkravene er maksimalt 5 siders dokumentation pr. elev og grupper på højst tre.
Projektet følger årets faser: idégenerering og valg af kunde, projektbeskrivelse med valgt systemudviklingsmodel (godkendes af underviseren), analyse (problemafgrænsning, interessenter, personaer, use cases og kravspecifikation), design (skitser, wireframes, mockups, datamodel og arkitektur), konstruktion i App Lab med database, brugertest og iteration samt færdiggørelse af rapporten. Grupperne bruger løbende en tjekliste over de otte faglige mål, så alle mål er dækket i produktet og rapporten.

	Faglige mål og kernestof
	Alle otte faglige mål og tilhørende kernestof.
EUX-krav:
· Digitalt dokumentere og formidle egne arbejdsprocesser, metoder og resultater.
· Beskrive alternative værktøjer, faglige metoder, materialer m.v. ifb. faglige opgaver.
· Udvælge og anvende forskellige former for faglig dokumentation i relation til en erhvervsrelevant opgave.
· Anvende innovative metoder i løsning af en erhvervsrelevant opgave.

	Anvendt materiale
	Materialer fra alle tidligere forløb på 1. og 2. år
Skabelon til projektbeskrivelse
Tjekliste over de otte faglige mål
Vurderingskriterier for eksamensprojektet
Forløbets samlede undervisningstid: 12 moduler á 100 minutter
Fordybelsestid: 10 timer.

	Arbejdsformer
	· Gruppeprojekt
· Individuel vejledning pr. gruppe
· Arbejde i fagsystemer (App Lab, DB Browser for SQLite, Canva)
· Brugertest
· Projektskrivning og gruppeaflevering i Moodle
· Logbogsskrivning

	Progression fra 1. år
	På 1. år (forløb 7) arbejdede eleverne med et lærerstyret miniprojekt på 10 moduler. Eksamensprojektet er et selvstændigt projekt med egen kunde, hvor eleverne selv vælger model og metoder og samler alle årets faglige mål i ét produkt. 




	Forløb 15
	Prøveeksamen & eksamensworkshop

	Forløbets indhold og fokus
	Forløbet forbereder eleverne direkte til eksamen og differentieres efter elevernes selvevaluering fra forløb 13. Eleverne arbejder med eksamensformen i detaljer, disponering af 60 minutters forberedelse, forskellen på at redegøre, analysere og vurdere samt hensigtsmæssig brug af internet og AI i forberedelsestiden.
Alle elever træner præsentation af eget eksamensprojekt på 5–7 minutter og gennemfører en fuld prøveeksamen med 60 minutters forberedelse og 30 minutters eksamination med underviseren som eksaminator og en medelev som censor. Forløbet afsluttes med gennemgang af typiske faldgruber og en individuel handleplan frem mod eksamen.

	Faglige mål og kernestof
	Alle otte faglige mål.
· Mundtlig formidling og disposition under tidspres.
· Kobling mellem ukendt opgave og eget eksamensprojekt.
EUX-krav:
· Give og modtage faglig feedback på arbejdsprocesser, metoder og resultater.
· Forstå og anvende faglige udtryk og begreber.

	Anvendt materiale
	Tidligere eksamensspørgsmål 
Elevernes egne eksamensprojekter
Dispositionsskabelon
Forløbets samlede undervisningstid: 5 moduler á 100 minutter
Fordybelsestid: 0 timer.

	Arbejdsformer
	· Prøveeksamen
· Observation efter iagttagelsesskema
· Mundtlig træning i mindre grupper
· Karaktergivende feedback

	Progression fra 1. år
	Afslutter den progression i eksamenstræning, der er bygget op gennem året: delspørgsmål, fulde træk, tre prøvetræk og nu en fuld prøveeksamen under realistiske forhold.

